റോഡ് പണികള് വേഗത്തില് പൂര്ത്തിയാക്കൂ ഗതാഗത കുരുക്ക് മൂലം അമ്മയെ അവസാനമായി കാണാനായില്ല കിഫ്ബിക്കെതിരെ ആഞ്ഞടിച്ച് ഗണേഷ് കുമാര് തിരുവനന്തപുരം: കിഫ്ബി പദ്ധതികളിലെ മെല്ലോപ്പോക്കിനെതിരേ ഭരണപക്ഷ എംഎല്എമാര്. പത്തനാപുരത്ത് 2016ല് ആരംഭിച്ചത് ഉള്പ്പെടെ നാലു റോഡുകളുടെ പണി പൂര്ത്തിയാട്ടില്ലെെന്ന് കെ ബി ഗണേഷ് കുമാര് നിയമസഭയില് കുറ്റപ്പെടുത്തി. ഗണേഷിന് പിന്തുണയുമായി സിപിഎം എംഎല്എ എഎന് ഷംസീറും രംഗത്തെത്തി. അതേസമയം പൊതുമരാമത്തിനേയും കിഫ്ബിയേയും രണ്ടാക്കാന് ശ്രമം നടക്കുന്നുണ്ടെന്ന് പൊതുമരാമത്ത് മന്ത്രി മുഹമ്മദ് റിയാസ് ആരോപിച്ചു. കിഫ്ബി പദ്ധതികളിലെ പോരായ്മകള് ചൂണ്ടാക്കാട്ടിയ പത്തനാപുരം എംഎല്എ പദ്ധതികളിലെ മെല്ലെപ്പോക്കിനെതിരേ നിയമസഭയില് തുറന്നടിച്ചു. 201617ല് ആരംഭിച്ച റോഡുകള് ഇനിയും പൂര്ത്തിയായിട്ടില്ല. 201819ല് അനുവദിച്ച റോഡുകളുടെ പണി തുടങ്ങിയിട്ടു പോലുമില്ല. സ്ഥലം ഏറ്റെടുപ്പുമായി ബന്ധപ്പെട്ട് സ്റ്റോപ് മെമ്മോ അയക്കാന് കിഫ്ബിക്ക് എന്ത് അധികാരമാണെന്ന് ഗണേഷ് കുമാര് ചോദിച്ചു. മാത്രമല്ല മിടുക്കരായ ഉദ്യോഗസ്ഥര് ഉള്ളപ്പോള് പൊതുമരാമത്ത് വകുപ്പില് എന്തിന് കണ്സള്ട്ടന്റുമാരെ നിയമിക്കുന്നതെന്നും ഗണേഷ് സര്ക്കാരിനെതിരെ ആഞ്ഞടിച്ചു. ഗതാഗതക്കുരുക്ക് ഉണ്ടാക്കുന്ന അപകടം സ്വന്തം അനുഭവം ചൂണ്ടിക്കാട്ടി വൈകാരികമായാണ് വിഷയം ഗണേഷ് സഭക്ക് മുന്നില് എത്തിച്ചത്. വെഞ്ഞാറമ്മൂട്ടിലെ കുരുക്ക് മൂലം തനിക്ക് തന്റെ അമ്മയെ അവസാനമായി കാണാനായില്ലെന്നും ഗണേഷ് പറഞ്ഞു. സര്വേയര്മാരുടെ പ്രശ്നം പൊതുവില് ഉള്ളതാണെന്നും ഗണേഷ് കുമാര് പറഞ്ഞത് പൊതുവികാരമായി കാണണമെന്നും എഎന് ഷംസീറും ആവശ്യപ്പെട്ടു. പരാതികളില് വസ്തുതയുണ്ടെന്നും എന്നാല് ഗുണനിലാവരം ഉറപ്പാക്കാന് കിഫ്ബി നിര്ദേശിക്കുന്ന മാനദണ്ഡങ്ങള് എല്ലാം മാറ്റാനാകില്ല എന്നുമായിരുന്നു പൊതുമരാമത്ത് മന്ത്രിയുടെ മറുപടി. പദ്ധതികള് വേഗത്തിലാക്കാന് എല്ലാ മാസവും പൊതുമരാമത്ത്കിഫ്ബി ഉദ്യോഗസ്ഥരുടെ യോഗം ചേരും. എന്നാല് കേരളത്തിന്റെ അഭിമാന സ്തംഭങ്ങളായ പൊതുമരാമത്തിനേയും കിഫ്ബിയേയും രണ്ടാക്കാനുള്ള ശ്രമം അനുവദിക്കില്ലെന്നും മുഹമ്മദ് റിയാസ് വ്യക്തമാക്കി. കൂടുതല് സര്വേയര്മാരെ നിയോഗിക്കണമെന്ന പൊതുമരാമത്ത് മന്ത്രിയുടെ പ്രസ്താവനയെ റവന്യൂമന്ത്രി കെ രാജന് ചോദ്യം ചെയ്തു. സര്വേ ഉദ്യോഗസ്ഥരെ സ്വതന്ത്ര സംവിധാനത്തിലേക്ക് നല്കാന് കഴിയില്ലെന്ന് റവന്യൂമന്ത്രി പറഞ്ഞു. താന് പറഞ്ഞത് റവന്യൂമന്ത്രി ശരിയായി മനസ്സിലാക്കാത്തതാണെന്നും റവന്യൂ വകുപ്പുമായി ബന്ധപ്പെട്ട് തന്നെ സര്വേയര്മാരെ എടുക്കണമെന്നാണ് പറഞ്ഞതെന്നും മുഹമ്മദ് റിയാസ് വിശദീകരിച്ചു.